OzLabs/hebrew-wiki-articles huggingface dataset:
אל-ג'מאעה אל-אסלאמיה (לבנון)

אל-ג'מאעה אל-אסלאמיה בלבנון (בערבית: الجماعة الإسلامية في لبنان, בתעתיק מדויק: אלג'מאעה אל-אסלאמיה פי לבנאן, בתרגום לעברית: "הקבוצה האסלאמית בלבנון" או "הג'מאעה האסלאמית בלבנון") היא מפלגה פוליטית בלבנון, המהווה שלוחה של האחים המוסלמים בלבנון וקשורה עם חמאס.

== היסטוריה ==
=== ייסוד ===
תנועת האחים המוסלמים הסונית נוסדה במצרים בשנת 1928 על ידי חסן אל-בנא. במהלך שנות ה-50 החלו להתגבש בלבנון התארגנויות מקומיות של תנועת האחים המוסלמים ובשנת 1964 משרד הפנים הלבנוני הכיר בהן באופן רשמי כתנועת "אל-ג'מאעה אל-אסלאמיה".

בשנת 1982, במהלך מלחמת לבנון הראשונה, הוקמה הזרוע הצבאית של התנועה: "כוחות אל-פג'ר" (قوات الفجر) ומאז, מעת לעת, היא משתתפת בלחימה מול ישראל. כוח זה התרכז בצור וסביבתה. כוחה כיום נאמד בכחמש מאות לוחמים.

בעקבות ההתנקשות ברפיק אל-חרירי בפברואר 2005 הצטרפה התנועה למחנה 8 במרץ המתנגד לחזבאללה, כמו מרבית הסונים בלבנון. משנת 2009 המפלגה משתתפת בבחירות הכלליות בלבנון.

לאחר פרוץ מלחמת האזרחים בסוריה בשנת 2011, תמכה אלג-'מאעה אל-אסלאמיה במורדים במשטר אסד.

התנועה מצויה באזורים הסוניים של לבנון, כאשר אחד ממעוזיה המרכזיים היא העיר צידון.

בספטמבר 2022 ניצח בבחירות למועצת השורא של הארגון פלג פרו־חמאסי בהובלת מוחמד טקוש, דבר שהביא להידוק משמעותי בקשר בי הארגונים. פורסם כי רבים מבעלי התפקידים הבכירים בארגון מקבלים את שכרם ישירות מידי חמאס.

=== מלחמת חרבות ברזל ===
במהלך מלחמת חרבות ברזל לקחה התנועה חלק בהתקפות נגד ישראל במסגרת החזית הצפונית של המלחמה.

מזכ"ל הארגון, מוחמד טקוש, אמר בריאיון לערוץ אל-ג'זירה הקטארי באוקטובר 2023, סמוך לפרוץ מלחמת חרבות ברזל, כי "כוחות אל-פג'ר הם אגף ההתנגדות של אל-ג'מאעה אל-אסלאמיה מאז 1982". עוד הוסיף כי ארגונו סייע לחזבאללה בשנת 2000 בלחימה נגד ישראל שהובילה לנסיגתה של ישראל מלבנון.

בראיון לעיתון האמירתי "דה נשיונל" באוקטובר 2023, אמר בכיר הארגון באסם חאמוד באשר ליחסים בין התנועה לארגון חזבאללה השיעי: "אנחנו לא בתיאום מוחלט עם חזבאללה. יש לנו מחלוקת איתם בכמה עניינים, אבל אנחנו יחד מבחינת ההתנגדות לישראל".<ref></ref>

בהתנקשות בסאלח אל-עארורי בינואר 2024 בביירות נהרגו שני פעילי הארגון, מחמוד זכי שאהין ומחמד בשאשה. על פי הארגון, שהאין היה מפקד בתנועה.

בלילה שבין ה-26 ל-27 במרץ 2024 תקף חיל האוויר הישראלי מבנה בעיירה אל-הבאריה שבדרום לבנון, בו שהו שבעה מחבלים מהזרוע הצבאית של הארגון, אשר חוסלו בתקיפה. אחד מהם היה בכיר בארגון, והיה אחראי לקידום פיגועים וירי רקטות לעבר ישראל. מספר ימים לאחר מכן הגיעו משלחת איראנית ומשלחת של חזבאללה, שתיהן שיעיות, לביקור תנחומים אצל מזכ"ל הארגון מוחמד טקוש.<ref></ref>

בלילה שבין ה-26 ל-27 באפריל 2024 חיסל חיל האוויר את מוסעב חלף, בכיר בארגון, שהוביל פעילויות נגד ישראל.

ב-17 במאי 2024 נהרג בכיר נוסף בארגון בשם שרחביל עלי אלסיד כתוצאה מתקיפה של צה"ל בגבול לבנון-סוריה.

ב-18 ביולי 2024 נהרג מוחמד חאמד ג'בארה, מפקד בכיר בארגון, מכפר , בתקיפת כטב"מ ישראלי על רכב בכפר ע'זה שבבקעת הלבנון (غزة [البقاع]).<ref></ref><ref></ref><ref></ref>

== ראו גם ==
* חזבאללה
* אל-ג'מאעה אל-אסלאמיה בדרום מזרח אסיה

== קישורים חיצוניים ==
* 
* 
* [https://apnews.com/article/lebanon-islamic-group-mohammed-takkoush-hezbollah-israel-f9fb0e01e8603cb98363b3263928bd69 ריאיון עם מוחמד טקוש] בסוכנות הידיעות אסושיאייטד פרס, 26 במרץ 2024 

== הערות שוליים ==

קטגוריה:ארגוני טרור סוניים
קטגוריה:לבנון: ארגונים
קטגוריה:ציר ההתנגדות
קטגוריה:יחסי ישראל–לבנון
קטגוריה:האחים המוסלמים
פיגור סביבתי

פיגור סביבתי הוא עיכוב בהתפתחות התקינה של האדם שאינו נובע מפגיעה פיזית או גנטית, אלא מחוסר בגירויים סביבתיים ראויים או מסביבה שאינה נגישה לצרכיו הספציפיים. המצב יכול להתבטא במישורים שונים, כולל פיזי, שכלי, וחברתי. חשיבות האבחון המוקדם וההתערבות הטיפולית היא קריטית למניעת השלכות לטווח הארוך של הפיגור הסביבתי.<ref name=":0"></ref>

== רקע ==
פיגור סביבתי מהווה תוצאה של עיכוב בהתפתחות התקינה של הילד, אשר אינו נבע מגורמים פיזיולוגיים או גנטיים, אלא נגרם כתוצאה מחוסר בגירויים איכותיים בסביבת גידולו. המונח משקף את ההבנה כי הסביבה בה אדם גדל משפיעה באופן מכריע על התפתחותו הפיזית, השכלית והחברתית. גירויים סביבתיים כגון אינטראקציה חברתית, פעילות פיזית וחשיפה לשפה ולתרבות, הם חיוניים להתפתחות המוח ולרכישת מיומנויות חדשות. כאשר ילדים אינם מקבלים גירויים אלה באופן מספיק או איכותי, הם עלולים לחוות פיגור בתחומים מסוימים של ההתפתחות שלהם.

לפיכך, הזיהוי המוקדם של ילדים הנמצאים בסיכון לפיגור סביבתי והתערבות אפקטיבית היא מפתח לקידום התפתחותם התקינה. זאת משום שתקופת הילדות המוקדמת מהווה חלון הזדמנויות קריטי להתפתחות מוחית, כאשר המוח הצעיר הוא נמצא במצב הכי פלסטי וקליט ללמידה במהלך חייו של האדם. פעולה מוקדמת יכולה לסייע במניעת עיכובים התפתחותיים ובתמיכה בהשגת פוטנציאל ההתפתחות המלא של הילד. מחקרים הראו כי סביבה תומכת, עשירה בגירויים ומותאמת לצורכי הילד, יכולה להביא לשיפורים משמעותיים בתחומים השונים של ההתפתחות, ולכן, ההתערבות בשלבים הראשונים של החיים מהווה את האסטרטגיה היעילה ביותר למניעת פיגור סביבתי ולקידום בריאות נפשית ותפקוד אופטימליים.<ref name=":0" /><ref></ref>

עם זאת, חשוב לזכור כי ההתערבות הטיפולית צריכה להיות מותאמת אישית ומקיפה, מתחשבת בצרכים הייחודיים ובסביבה הספציפית של כל ילד. כך, למשל, ילד החי בסביבה עם מגבלות חומריות יזדקק לתמיכה שונה מאשר ילד החווה חוסר בגירויים חברתיים או אינטלקטואליים. במקרים מסוימים, תמיכה כלכלית ושיפור התנאים הפיזיים בבית עשויים להוות צעד ראשוני חשוב, בעוד שבמקרים אחרים, פעילות חינוכית עשירה ומגוונת תהיה המפתח לשחרור הפוטנציאל של הילד.

הערכה רפואית ופסיכולוגית יסודית, לצד תכנון תוכנית התערבות פרטנית, חיוניים לאיתור ולטיפול בפיגור סביבתי. כלי דיאגנוסטיים ומבחנים התפתחותיים משמשים לזיהוי מוקדם של סיכונים ולניטור של התקדמות הילד לאורך זמן. כמו כן, תוכניות התערבות יכולות לכלול שיטות טיפוליות מוכחות, כגון טיפול על ידי אומנות, פיזיותרפיה, וטיפולים התנהגותיים וחינוכיים שמטרתם לקדם את ההתפתחות הכוללת של הילד.

== דוגמאות ==
# ילד הגדל בסביבה מבודדת עם אוצר מילים דל עלול לפתח אוצר מילים דל בעצמו.<ref name=":0" />
# ילד עם הפרעות קשב וריכוז זקוק לתנאים מותאמים ללמידה; בלעדיהם, ייתכן שלא יוכל להפגין את כישוריו האינטלקטואליים.<ref name=":0" />
# ילדים שגדלו במקומות נידחים כמו מרתפים או יערות על ידי חיות בר סובלים מפיגור סביבתי בשל חוסר בגירויים הנחוצים להתפתחות תקינה.<ref name=":0" />
# ילדים עם טונוס שרירים נמוך יכולים להשיג התקדמות משמעותית בתנועה באמצעות אימונים מוקדמים ופיזיותרפיה, ובניגוד לכך, ילדים עם לקות תנועתית שלא זוכים לטיפול מתאים עלולים לחוות החמרה במצבם.<ref name=":0" />
# אדם שנמנע מאינטראקציה חברתית מתוך טבעו ולא נחשף לסביבה תומכת יכול לפתח קשיים במיומנויות חברתיות ותקשורתיות.<ref name=":0" />

== הערות שוליים ==

קטגוריה:מחקר הילדות
The Stranger (שיר של בילי ג'ואל)

"The Stranger" (בעברית: "הזר") הוא שיר של אמן הרוק בילי ג'ואל ושיר הנושא מתוך אלבומו משנת 1977 הנושא את אותו השם.<ref></ref> השיר יצא כסינגל ביפן, שם הפך לפופולרי מאוד והגיע למקום #2 במצעד אוריקון, עם מכירות של יותר מ-471,000 עותקים, כמו גם באוסטרליה, ניו זילנד וצרפת.<ref></ref> זה היה הסינגל האחרון מהאלבום ביפן, בעוד שבארצות הברית ובבריטניה ראו את "She's Always a Woman", שיצא שנה קודם לכן, כסינגל האחרון מהאלבום. הסינגל נכלל באלבום הלהיטים הגדולים של ג'ואל, Greatest Hits - Volume I & II.<ref></ref>

== רקע ==
השיר מתחיל ומסתיים במנגינה שקטה, המנוגנת על פסנתר וג'ואל שורק בליווי להקתו. במקור הוא רצה שהמנגינה תנוגן בכלי נשיפה כלשהו, אך לאחר ששרק אותה כהדגמה, שכנע אותו המפיק פיל ראמון לנטוש את הרעיון ולשרוק את המנגינה בעצמו לקטע הסופי.<ref></ref> זה היה מחווה של ג'ואל להגדרתו של קרל יונג לארכיטיפ הפסיכולוגי הידוע בשם "הצל".

חזרה אינסטרומנטלית בת שתי דקות של השיר מופיעה בסוף השיר "The Stranger", אחרי "Everybody Has a Dream".<ref></ref>

"The Stranger" סומפל לעיתים קרובות, בעיקר בז'אנר ההיפ הופ, בשירים כמו "Tha Shiznit" של סנופ דוג.<ref></ref>

== רשימת רצועות ==
=== ויניל 7 אינץ' (CBS) ===

# "The Stranger"
# "Just the Way You Are"

=== ויניל יפני בגודל 7 אינץ' ===

# "The Stranger"
# "Movin' Out (Anthony's Song)"

== הערות שוליים ==

קטגוריה:שירי 1977
קטגוריה:סינגלים מ-1978
קטגוריה:שירים באנגלית
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS רקורדס
חזון לאומי

חזון לאומי הוא ארגון ישראלי הפועל בארץ ובעולם בהפעלת פעילויות ותוכניות הכשרה והעשרה בנושאי ציונות, מאבק באנטישמיות, מורשת יהודית וגישות שמרניות בתחומי הכלכלה, המשפט והחברה.

עיקר פעילויות הארגון הן תוכניות שנתיות לקבוצות צעירים וסטודנטים הנפגשים מדי שבוע להרצאות, סדנאות וסיורים. התוכנית למנהיגות ציבורית של הארגון כוללת הרצאות שעוסקות בבירור ערכי היסוד של המחשבה המדינית, כלכלית, חברתית, בהגות ציונית-יהודית, ליברלית, ושמרנית.

== היסטוריה ==
=== הקמת הארגון ===
בשנת 2013 קבוצת פעילים, בהובלת איש הימין הדתי אריאל קלנר, הקימו יחד את הארגון אשר שם לו מטרה לעצב את מנהיגות דור העתיד ברוח יהודית-ציונית-לאומית. לאחר בחירתו לכנסת העשרים ואחת פרש קלנר מהארגון ובמקומו נכנס דור חרלפ כיו"ר הארגון.<ref></ref>

=== פעילות הארגון ===
פעילות הארגון מתמקדת בהעמקת התודעה הציונית מתוך ערכים ציוניים ושמרניים, באמצעות שיחות, הרצאות, סדנאות וסיורים, מתוך מטרה לעודד את הסטודנטים בהמשך לעשייה ציבורית וחברתית.<ref></ref>

מדי שנה מקיים הארגון סיורים עבור קבוצות הסטודנטים וסיורים פתוחים לציבור, הסיורים מתקיימים בדרום תל אביב (בהובלת שפי פז), בשומרון, בהר חברון ובירושלים. ומדי שבוע מתקיימות הרצאות ב'תוכנית למנהיגות ציבורית' בה מרצים באופן קבוע ד"ר מרדכי קידר, האלוף במיל' עוזי דיין, ד"ר גדי טאוב, פרופ' גוסטבו פרדניק, יורם אטינגר, ערן ברטל, הרב חיים נבון ויהודה יפרח.<ref></ref><ref></ref> הארגון מארגן טקס שנתי לציון הטבעת האלטלנה.<ref></ref>

במלחמת חרבות ברזל עסק הארגון בקמפיינים שונים של הסברה למען ישראל, בארץ ובעולם.

בשנת 2017, טענה חברת הכנסת סתיו שפיר כי הארגון "הוא ארגון רודף אקדמאים" וכן כי "הוא זרוע של הקרן להנחלת העצמאות" בעקבות זאת פנה יו"ר הארגון בזמנו, אריאל קלנר ליו"ר ועדת האתיקה בבקשה שיורה לח"כ סתיו שפיר להתנצל על "הטענות השקריות".<ref></ref>

== קישורים חיצוניים ==

* 

== הערות שוליים ==

קטגוריה:ארגונים ציוניים
קטגוריה:ישראל: עמותות
Only the Good Die Young

"Only the Good Die Young" (בעברית: "רק הטובים מתים צעירים") הוא שיר שנכתב והוקלט על ידי בילי ג'ואל מתוך אלבום האולפן החמישי שלו, The Stranger, שיצא לאור בשנת 1978 כסינגל השלישי מתוך ארבעה.

== רקע ==
"Only the Good Die Young" היה שנוי במחלוקת בזמנו, כאשר המילים נכתבו מנקודת מבטו של גבר צעיר הנחוש לקיים יחסי מין עם נערה קתולית.<ref></ref> השיר נכתב בהשראת אהבתה של ג'ואל מהתיכון, וירג'יניה קלהאן. הנער/המספר מאמין שהנערה מסרבת לו משום שהיא באה ממשפחה קתולית דתית ושהיא מאמינה שיחסי מין לפני הנישואין הם חטא.<ref name=":0"></ref> הוא שר,<blockquote>You Catholic girls start much too late, (אתן הבנות הקתוליות מתחילות מאוחר מדי)

but sooner or later it comes down to fate. (אבל במוקדם או במאוחר זה תלוי בגורל)

I might as well be the one. (באותה מידה אני יכול להיות האחד)</blockquote>ניסיונות לצנזר את השיר רק הפכו אותו לפופולרי יותר, לאחר שקבוצות דתיות ראו בו אנטי-קתולי,<ref></ref> ולחצו על תחנות רדיו להסיר אותו מרשימות ההשמעה שלהן.<ref name=":0" /> "כשכתבתי את 'Only the Good Die Young', המטרה של השיר לא הייתה כל כך אנטי-קתולית כמו פרו-תאווה", אמר ג'ואל למגזין Performing Songwriter. "ברגע שאסרו עליו, האלבום התחיל לכבוש במצעדים". בראיון משנת 2008, ג'ואל גם הצביע על חלק אחד מהמילים שכמעט כל מבקרי השיר פספסו: הילד בשיר לא הצליח להגיע לשום מקום עם הילדה, והיא שמרה על צניעותה.<ref>Interview with Oprah Winfrey, The Oprah Winfrey Show, 2008</ref> השיר מתחיל בהקדמה לפסנתר.

בשנת 2023 אמר ג'ואל על השיר: "לאחרונה עלה בדעתי שאני מנסה לשכנע איזו אישה תמימה ומסכנה לאבד את בתוליה בגלל התאווה שלי. זה סוג של שיר אנוכי - כאילו, למי אכפת מה קורה לך? מה עם מה שאני רוצה?... אבל מצד שני, זה היה בזמנו. זה נכתב באמצע שנות ה-70, וניסיתי לפתות בנות. למה בולשיט על זה?"<ref></ref>

== קבלה ==
בילבורד תיאר את "Only the Good Die Young" כאחד השירים "החזקים והקליטים" של ג'ואל.<ref></ref> קאש בוקס אמר כי "בילי תופס את הכיף עם קצב מתגלגל, מחיאות כפיים, סולו סקסופון פטפטני וליקיי פסנתר גזעניים".<ref></ref>

== רשימת רצועות ==
=== סינגל 7 אינץ' (1978) ===

# "Only the Good Die Young"
# "Get It Right the First Time"

== קישורים חיצוניים ==

== הערות שוליים ==

קטגוריה:שירי 1978
קטגוריה:סינגלים מ-1978
קטגוריה:שירים באנגלית
קטגוריה:מחלוקות בנצרות בתרבות הפופולרית
קטגוריה:מחלוקות דתיות במוזיקה
קטגוריה:מחלוקות סביב טענות לתועבה במוזיקה
קטגוריה:צנזורה במוזיקה
קטגוריה:סינגלים בהוצאת קולומביה רקורדס
צופן הקוראן

צופן הקוראן, ידוע גם כצופן 19, הוא הטענה כי הטקסט של הקוראן מכיל צופן נסתר ומורכב מתמטית. מוסלמים התומכים בטענה מאמינים שהצופן מייצג ראיה מתמטית למקורו האלוהי של הקוראן, אולם הטענה לא אומתה על ידי אף גוף מתמטי או מדעי עצמאי. תומכי צופן הקוראן טוענים שהצופן מבוסס על עקרונות בסטטיסטיקה.

עיקר התמיכה בצופן הקוראן מגיע מתנועות של מודרניזם אסלאמי.

== היסטוריה ==
[[תרשים עץ המסדר את המוקטעאת לפי מבנה ושכיחות]]
בראש עשרים ותשע סורות בקוראן מופיעים צירופי אותיות חסרי-פשר, הנקראים מֻקַטַּעָאת (مقطعات) או פַוָאתִח (فواتح). חלק מן הסורות נקראות על שם הצירוף הפותח אותן (כגון סורת ט.ה., סורת י.ס. וסורת צ.).

בשנת 1969, רשאד ח'ליפה, ביוכימאי מצרי-אמריקאי, החל בניסיון לנתח את אותיות המקטעאת של הקוראן כדי למצוא בהן דפוסים ומשמעויות. ב-1973 הוא פרסם באנגלית את הספר "ניסי הקוראן: משמעות האותיות המסתוריות" שבו הוא מנתח את המקטעאת לפי מבנה ותפוצה.<ref></ref>

בשנת 1974 טען ח'ליפה שגילה צופן מתמטי המבוסס על המספר 19 שחבוי בקוראן. בעקבות זאת פרסם את הספר "דבר המחשב: מסר לעולם מאלוהים", שבו הוא מציג את הטענה לצופן הקיים בקוראן. הוא מסתמך על סורה 74, פסוק 30 כדי להוכיח את משמעות המספר: .<ref></ref>

== דוגמאות ==
המאמינים בקוד הקוראן משתמשים לעיתים קרובות בספירת מילים מסוימות, סיכומי ביקורת וסכומי ספרות כדי לבסס את קיום הצופן.<ref name=":1"></ref>

עמית של רשאד ח'ליפה, המחבר הטורקי אדיפ יוקסל טוען את הטענות הבאות בספרו "תשע עשרה: חתימת אלוהים בטבע ובכתבי הקודש":<ref></ref>
* הבסמלה, נוסחת הפתיחה של הקוראן, אשר למעט יוצאים מן הכלל נמצאת בתחילת כל סורה בקוראן, מורכבת מ-19 אותיות בדיוק. יש הרואים בבסמלה, במיוחד בקרב המיסטיקה המוסלמית, ביטוי המתמצת את הקוראן כולו.
* המילה הראשונה של הבסמלה, איסם (שם), ללא התכווצותה, מופיעה 19 פעמים בקוראן (19×1). [להוציא צורות רבים, או כאלה עם סיומות כינוי].
* המילה השנייה של הבסמלה, אללה, מופיעה 2698 פעמים (19×142).
* המילה השלישית של הבסמלה, רחמן, מופיעה 57 פעמים (19×3).
* המילה הרביעית של הבסמלה, רחים (=רחום), מופיעה 114 פעמים (19×6).
* תוצאת מקדמי הכפל של מילות הבסמלה (1+142+3+6) היא 152 (19×8).
* הקוראן מורכב מ-114 פרקים (19×6).
* המספר הכולל של הפסוקים בקוראן, כולל כל הבסמאלות הלא ממוספרות, הוא 6346 (19×334). סכום הספרות של 6346 הוא גם 19.
* הבסמלה מופיעה 114 פעמים (למרות היעדרה בסורה 9, היא מופיעה פעמיים בסורה 27); 114 זה 19×6.
* מהבסמלה החסרה בסורת א-תובה (סורה 9) ועד לבסמלה הנוספת בסורת א-נמל (סורה 27), יש בדיוק 19 סורות.
* הופעת הבסמלה הנוספת היא בסורה 27 באיה (פסוק) 30. סכום מספר הסורה עם מספר הפסוק מביא לתוצאה של 57 (19×3).

== האותיות הקטועות בקוראן ==
הקוראן מורכב מ-114 סורות, כאשר ב-29 מתוכן מופיעות המֻקַטַּעָאת (مقطعات), אותן אותיות קטועות חסרות הפשר. רשאד ח'ליפה טען כי במקטעאת טמון המפתח לצופן הקוראן, וכי על ידי ניתוח סטטיסטי של אותן סורות הוא חשף דפוסים מתמטיים מורכבים שבמרכזם המספר 19 מופיע גם כן.

== גימטריה בקוראן ==
לכל אות בערבית ניתן להקצות ערך מספרי, בדומה לגימטריה שבעברית. עבדאללה אריק השתמש בשיטה זו בספרו "Beyond Probability: God's Message in Mathematics" כדי לנתח את הבסמלה מבחינה גימטרית. הוא מביא טיעונים נומרולוגיים שונים בהסתמך על ערכים אלה כדי לבסס את דבריו.<ref name=":0"></ref>

== ראו גם ==
* דילוגי אותיות בתורה
* צפנים בתנ"ך

== הערות שוליים ==

קטגוריה:הקוראן
קטגוריה:תאולוגיה אסלאמית
קטגוריה:מושגים באסלאם
קטגוריה:פסאודו-מדע
דרימה ווקר

דרימה אליזה ווקר (באנגלית: Dreama Walker; נולדה ב-20 ביוני 1986) <ref></ref> היא שחקנית קולנוע וטלוויזיה אמריקאית.

== קריירה ==
=== קולנוע ===
בשנת 2008 הופיע ווקר בסרט "Wherever You Are". באותה שנה, היא גילמה את אשלי קובלסקי, נכדתו של דמותו של קלינט איסטווד, בסרטו גראן טורינו. בשנת 2012 היא שיחקה בסרט Compliance.

בשנת 2019 גילמה ווקר את קוני סטיבנס בסרטו של קוונטין טרנטינו, "היו זמנים בהוליווד".

=== טלוויזיה ===
מ-2008 עד 2009, הופיעה בשתי העונות הראשונות של סדרת הטלוויזיה המצליחה אחת שיודעת בתור הייזל וויליאמס, אחת מעושות דבריה של בלייר וולדורף (לייטון מיסטר).

בשנת 2010, שיחקה בתפקיד הארפר גרייס במיני-סדרה בת שני חלקים Seven Deadly Sins.<ref name="abc"></ref>

מ-2012 עד 2013, היא כיכבה בתור יוני בסיטקום "הביץ' מדירה 23". בשנת 2013 התארחה בפרק בסיטקום הבחורה החדשה.<ref></ref> היא שיחקה את התפקיד של בקה בשמונה פרקים בחמש העונות הראשונות של סדרת הדרמה "האישה הטובה" .

ב-5 במאי 2014, הוכרז כי ווקר תשחק בסדרת הדרמה הקומית של אולפני אמזון, Cocked.<ref></ref> הפיילוט עלה לראשונה ב-15 בינואר 2015, אך הסדרה לא הופקה לבסוף .<ref></ref>

== חיים אישיים ==
ווקר מתגוררת בלוס אנג'לס, קליפורניה.<ref name="abc" /> אמה ממוצא איטלקי. <ref></ref> ב-1 באוגוסט 2015, התחתנה עם כריסטופר מקמהן בקוואי.<ref> </ref> יש להם שתי בנות. <ref></ref>

==קישורים חיצוניים==

== הערות שוליים ==

קטגוריה:אמריקאים ממוצא איטלקי
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1986
קטגוריה:אמריקאיות שנולדו ב-1986
רודולף זינצניך

גנרל רודולף זינצניך (בגרמנית: Rudolf Sintzenich; 13 ביולי 1889 – 24 בדצמבר 1948) היה מפקד בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
זינצניך נולד ב-13 ביולי 1889 במינכן, שהשתייכה לאימפריה הגרמנית. בשנת 1908 התגייס זינצניך לצבא הגרמני הקיסרי, והצטרף לרגימנט הרגלים המלכותי הבווארי ה-11 ("פון דר טאן"), ולחם בשורותיו במהלך מלחמת העולם הראשונה. ב-1 ביוני 1915 הועלה לדרגת אובר-לויטננט, וב-21 באוגוסט 1918 הועלה לדרגת האופטמן, במהלך שירותו כקצין מטה בחטיבת הרגלים הבווארית ה-6. על פעולותיו בקרבות קיבל את עיטורי צלב הברזל דרגה שנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף זינצניך לרייכסווהר, ומילא בו תפקידי פיקוד ומטה. ב-1 באוגוסט 1930 הועלה לדרגת מיור, וב-1 באפריל 1934 הועלה לדרגת אוברסט לויטננט. ב-15 באוקטובר 1935 מונה למפקד רגימנט הרגלים ה-61 במינכן, וב-1 במרץ 1936 הועלה לדרגת אוברסט.

===מלחמת העולם השנייה===
בתחילת מלחמת העולם השנייה בקיץ 1939 לחם זינצריך במהלך המערכה בפולין עם רגימנט הרגלים ה-61 כחלק מהדיוויזיה ה-7. ב-1 בדצמבר 1939 הוא הועלה לדרגת גנרל מיור, ובינואר 1940 מונה למפקד אזור הצבא העורפי 671 (Korück 671). ב-1 באפריל 1940 הוא מונה למפקד השדה הבכיר של פיקוד השדה הבכיר 671 (OFK 671) על ידי שינוי שם היחידה שלו, ובסוף אפריל 1940 הוא מונה למפקד הדיוויזיה ה-33. הוא פיקד על הדיוויזיה במהלך המערכה על צרפת, ועל פעולותיו בקרבות הוענק לו עיטור צלב האבירים של צלב הברזל ב-15 באוגוסט 1940 על הובלת הדיוויזיה. בתחילת אוקטובר 1940, הוא העביר את הפיקוד על דיוויזיית הרגלים ה-33 לגנרל מיור פרידריך קיהן זמן קצר לפני שאורגנה מחדש כדיוויזיית הפאנצר ה-15, ומונה למפקד הדיוויזיה ה-132 החדשה. באביב 1941 הוא הוביל את הדיוויזיה במהלך המערכה בבלקן, ובקיץ 1941 הוביל את דיוויזיית הרגלים ה-132 שלו במערכה המזרחית בהתקפה על דרום רוסיה. ב-1 בדצמבר 1941 הועלה לדרגת גנרל לויטננט, וב-1 באפריל 1942 מונה למפקד הדיוויזיה ה-147 באאוגסבורג. הדיוויזיה הפכה לדיוויזיית המילואים 147 ב-1 באוקטובר 1942, והוא עבר עימה לאוקראינה. ב-1 במרץ 1943 הוא מונה למפקח של עתודת ההגנה של מינכן, ובאמצע ינואר 1944 מונה למפקד הדיוויזיה ה-467. ב-26 במרץ 1945 מונה למפקד הדיוויזיה ה-407 על ידי שינוי שם הדיוויזיה שלו. באמצע אפריל 1945 דיווח על מחלה ומסר את הדיוויזיה לקצין בדרגת אוברסט, וב-30 באפריל 1945 הוא נפל בשבי בעלות הברית המערביות.

=== לאחר המלחמה ===
זינצניך שוחרר מהשבי בחג המולד 1947, אולם מת שנה לאחר מכן ב-24 בדצמבר 1944 במינכן.

== קישורים חיצוניים ==
* [https://www.lexikon-der-wehrmacht.de/Personenregister/S/SintzenichRudolf-R.htm רודולף זינצניך], באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1889
קטגוריה:גרמנים שנפטרו ב-1948
ריצ'רד מקמלן

ריצ'רד קאן מקמלן (באנגלית: Richard Cann McMullen; ) היה תעשיין ופוליטיקאי מדלאוור, איש המפלגה הדמוקרטית, שכיהן כמושל דלאוור ה-59 בשנים 1937–1941.
==ראשית חייו==
ריצ'רד מקמלן נולד בעייר פורטרס שבדלאוור, כבנם של ג'יימס ושרה בולדן מקמלן. הוא עבד כעוזר בחווה כדי לממן את לימודיו בקולג' המסחרי גולדי. ב-1895 הוא נשא לאישה את פלורנס האצ'ינסון, ולשניים נולדו שלושה ילדים.

מקמלן למד בורסקאות והשתלב בעסקי תעשיית העור כאשר עבד במפעל העור מאלין ופירסון, שבהמשך הייתה לחברת העור המאוחדת. ב-1917 ייסדו הוא ושני שותפיו את חברת סטנדרד קיד. בהמשך הוא היה לסגן הנשיא שלה, ולאחר מכן המנהל הכללי של חברת אלייד קיד בווילמינגטון. חברות אלו היו החברות המובילות לייצור עור.

כאיש עסקים בולט, שימש מקמלן שתי תקופות כהונה כחבר מועצת העיר וילמינגטון, והיה חבר הוועדה לתשתיות ציבוריות וביטוח האבטלה. הוא דחה הצעה להיבחר כראש העיר.

==מושל דלאוור==
לאחר שהסכים באי-רצון להתמודד על משרת מושל דלאוור, ניצח מקמלן ב-1936 את מועמד המפלגה הרפובליקנית הארי ל. קאנון, ואת אייזק ד. שורט, רפובליקני שהתמודד כמועמד עצמאי. מקמלן היה מושל דלאוור הראשון מטעם המפלגה הדמוקרטית לאחר 36 שנים, ובמשך כל תקופת כהונתו הוא היה מתוסכל על אי יכולתו להחליף את יריביו הפוליטיים בממשלת המדינה. בשל העובדה שתקופת כהונתו הייתה במהלך השלבים האחרונים של השפל הגדול, התנהלו מיזמי עבודות ציבוריות ברחבי דלאוור, כולל פתיחת מפרץ רוזוולט בעיר לואס, בניית גשר חדש על המפרץ של נהר אינדיאן, ובניית כמה תחנות חדשות של משטרת המדינה.

==שנותיו האחרונות==
בבחירות של 1940 נבחר מקמלן שוב כמועמד הדמוקרטים למשרת המושל, אך חודש לפני הבחירות הוא לקה בהתקף לב ופרש מהמרוץ.

ריצ'רד מקמלן נפטר בווילמינגטון ב-18 בפברואר 1944. הוא נטמן בבית הקברות ריברוויו שבעיר.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/240/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 241.
</div>

==קישורים חיצוניים==
* [https://www.nga.org/governor/richard-cann-mcmullen/ ריצ'רד מקמלן] באתר אגודת המושלים הלאומית 
* [https://politicalgraveyard.com/bio/mcmillen-mcmullin.html#864.05.78 ריצ'רד מקמלן] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1868
קטגוריה:אמריקאים שנפטרו ב-1944
עונת 1989/1990 בגביע קוראץ'

עונת בגביע קוראץ הייתה המהדורה ה-19 של תחרות פיב"א לקבוצות כדורסל אירופיות, שנערכה בין 27 בספטמבר 1989 ל-28 במרץ 1990.

חובנטוד בדאלונה מספרד ניצחה בגמר את סקאבוליני פזארו מאיטליה וזכתה בטורניר הפעם השנייה.

== סיבוב ראשון ==

== סיבוב שני ==

== שלב הבתים ==
שלב הבתים נערך בארבעה בתים בני ארבע קבוצות, והקבוצות בשני המקומות הראשונים בכל בית העפילו לרבע הגמר.
{|
|
{| class=wikitable
|+בית 1
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| צסק"א מוסקבה
|4
|2
|514
|477
| +37
|-bgcolor=#afa
|2
| בוסנה סרייבו
|4
|2
|544
|519
| +25
|-
|3
| יובקזרטה באסקט
|4
|2
|492
|475
| +17
|-
|4
| היראקליס
|0
|6
|485
|564
| -79
|}
|
{| class=wikitable
|+בית 2
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| אפס פילזן
|4
|2
|540
|524
| +16
|-bgcolor=#afa
|2
| פאניוניוס
|3
|3
|557
|559
| -2
|-
|3
| סק"א אלמה-אטה
|3
|3
|566
|561
| +5
|-
|4
| הפועל חולון
|2
|4
|532
|551
| -18
|}
|-
|
{| class=wikitable
|+בית 3
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| שולה באסקט
|3
|3
|549
|539
| +10
|-bgcolor=#afa
|2
| ליבורנו
|3
|3
|539
|541
| -2
|-
|3
| סרגוסה
|3
|3
|495
|498
| -3
|-
|4
| אולימפיה ליובליאנה
|3
|3
|548
|553
| -5
|}
|
{| class=wikitable
|+בית 4
!
!קבוצה
!נ'
!ה'
!ס"ז
!ס"ח
!הפ'
|-bgcolor=#afa
|1
| חובנטוד בדאלונה
|5
|1
|544
|507
| +37
|-bgcolor=#afa
|2
| סקאבוליני פזארו
|5
|1
|575
|520
| +55
|-
|3
| ק.ק. זאדאר
|1
|5
|557
|574
| -17
|-
|4
| פו אורטז
|1
|5
|496
|571
| -75
|}
|}

== רבע גמר ==

== חצי גמר ==

== גמר ==

{| class=wikitable style="text-align:center; margin:auto"
!גביע קוראץ' 1989/1990
|-
|חובנטוד בדאלונהזכייה שנייה
|}

== ישראל בתחרות ==
הפועל גליל עליון, הפועל תל אביב, הפועל חיפה והפועל חולון, שסיימו בסדר זה במקומות 2–5 בעונת 1988/1989 בליגה הלאומית בכדורסל, ייצגו את ישראל בתחרות.

הפועל גליל עליון הודחה בסיבוב הראשון על ידי אולימפיה ליובליאנה לאחר שהפסידה 151–152 (הפסד 70–73 בכפר בלום וניצחון 81–79 בליובליאנה).

הפועל תל אביב הוגרלה בסיבוב הראשון מול אפולון פטרס וניצחה 172–134 (79–75 בפטרס ו-93–59 בתל אביב), אך בסיבוב השני הודחה על ידי סקאבוליני פזארו לאחר שהפסידה 167–183 (ניצחון 79–78 בתל אביב והפסד 88–105 בפזארו).

הפועל חיפה הודחה בסיבוב הראשון על ידי יובקזרטה באסקט לאחר שהפסידה 160–161 (הפסד 75–81 בחיפה וניצחון 85–80 בקזרטה).

הפועל חולון הוגרלה בסיבוב הראשון מול פנאתינאיקוס וניצחה 152–151 (ניצחון 87–71 בחולון והפסד 65–80 באתונה), ובסיבוב השני הוגרלה מול קסטורס בריין וניצחה 180–167 (תיקו 93–93 בחולון וניצחון 87–74 בבריין-ל'אלוד). בשלב הבתים הודחה לאחר שסיימה במקום הרביעי בבית עם פאניוניוס (הפסדים 85–86 בבית ו-88–91 בחוץ), אפס פילזן (הפסד 79–81 בחוץ וניצחון 97–95 בבית) וסק"א אלמה-אטה (ניצחון 109–106 בבית והפסד 74–92 בחוץ).

== קישורים חיצוניים ==
* [http://www.fibaeurope.com/cid_,XObOBMOG0-JbZPV954zm1.pageID_uwPF5YxlHY-Ni66Wx9O410.compID_MsfTeemRHYovSUdkYV76x0.season_1990.html תוצאות], באתר פיב"א אירופה
* [http://www.linguasport.com/baloncesto/internacional/clubes/c3/c3_e.htm תוצאות], באתר Linguasport
* 
קטגוריה:תחרויות כדורסל ב-1989
קטגוריה:תחרויות כדורסל ב-1990
קטגוריה:גביע קוראץ'
דגן שקלובסקי

הפסל ובידו פטיש ואיזמל
דגן שקלובסקי (נולד בשנת 1965) הוא פסל ישראלי. מרבית עבודותיו נמצאות בגן הפסלים "בזלטון" בעין כרמל.

== ביוגרפיה ==
שקלובסקי נולד וגדל בקיבוץ מרחביה. לאחר השרות הצבאי עבד כחשמלאי בקיבוצו. הוא התחיל ללמוד מחשבים בטכניון. אך לארח שיצר את הפסל הראשון שלו, גולגולת אדם מאבן בזלת שמצא בקיבוץ, בחר להמשיך לפסל. הוא למד פיסול בהדרכתו של מרדכי כפרי. בהמשך הצטרך אליו אחיו הצעיר לעבודת הפיסול. ב-1994 המושב השכן מרחביה נתן להם שטח אדמה עבור הפסלים שיצרו והאחים עברו להתגורר במושב. ב-1995 הפסיקו האחים לעבוד ביחד. ב-1999 עבר להתגורר עם אשתו בקיבוץ עין כרמל שם הציג את פסליו ועבד גם כחשמלאי. לאחר מספר שנים עזב עם משפחתו ליישוב גדעונה.

בשנת 2012 השתתף בפסטיבל פיסול באבן שנערך בשוהם ובו יצר את הפסל "שעון ללא מנגנון".

בשנים האחרונות החל לפסל גם באבן גיר. הוא מבצע עבודות הנצחה באבן הכוללות ביצוע של אתרי הנצחה ואנדרטאות מאבן, בעיקר בזלת, וגם מעיצוב וביצוע של מצבות אומנותיות מכל סוגי האבן.

===בזלטון===
ממוזער
שקלובסקי הקים את גן הפסלים "בזלטון" (הלחם של המילה "בזלת" חומר הגלם ממנו בנויים הפסלים ו"טון", משקל הגושים) בשנת 1992 במושב מרחביה. עם עזיבתו את הקיבוץ, לקח את פסליו והעמידם בכניסה לקיבוץ עין כרמל. בגן כ-30 פסלי ענק המסודרים במעגל.
====חלק מהפסלים====
* אנדרואיד - דמות אדם ומאחוריו אישה שרועה לצד נחש מפותל
* המשפחה - (אב, אם ובנותיה)
* אחת משמונה (אישה ומחלפות שיערה)
* השד
* פרצוף משופם
* חי-רב (בעל חיים עם ראש של רב חובש כיפה)
* החתול (הפסל השני שיצר)
* שבלול מאובן
* שבלול ימי
* ראש עם כובע שבלולי
* חילזון ביצות (עם פרצוף חתולי)
* ראש עם ציפור
* ספירלה
* שמש
* ציפור לילה
* כּוֹס הֶחֳרָבוֹת (טורף לילי קטן)
* תלתן (דיוקנה של בתו של דגן)
* אישה עם דולפין (דמותה של ענבר - אשתו של דגן)
* אישה יפה
* מגן ביצים - אבן גיר גלילית

==יצירותיו המפורסמות==
===פסלים===
* אנדרטה בגן שרון בעתלית - לזכרו של שרון מנחם אלמקיאס. בוצעה ב-2005 על ידי רפי פלד ודגן שקלובסקי, אדריכלות נוף על ידי לנר ואלחנתי, אדריכל-רפי גפני.
* אתר לזכרו של אורן ליפשיץ בקיבוץ גזית.
* שעון ללא מנגנון - ברחבת כניסה לבניין המועצה המקומית שוהם
* ספסל - גבעת הרקפות בקריית ביאליק לזכרה של לאה לנדמן
* שני עוגני אבן - לאורכו של שביל הים. עוגן הדרך בראש הנקרה ועוגן הדרך ליד מבצר עתלית

==גלריה==
<gallery caption="" widths="150px" heights="150px" perrow="4">
קובץ:Ein Carmel-Basalt sculpture-skull-2.jpg|גולגולת אדם
קובץ:92026 bezelton in ein carmel PikiWiki Israel.jpg|
קובץ:PikiWiki Israel 69817 ein carmel.jpg|
קובץ:94303 maori head PikiWiki Israel.jpg|ראש מאורי
קובץ:PikiWiki Israel 28649 Art of Israel.jpg|
קובץ:92023 bezelton in ein carmel PikiWiki Israel.jpg|אישה עם דולפין
קובץ:92021 bezelton in ein carmel PikiWiki Israel.jpg|מגן ביצים
קובץ:Ein-Carmel-Basalton-75.jpg|ציפור לילה
קובץ:Ogen.jpg|עוגן דרך ראשון ליד ראש הנקרה
</gallery>

==קישורים חיצוניים==

* 
* 

== הערות שוליים ==

קטגוריה:פסלים ישראלים
קטגוריה:ישראלים שנולדו ב-1965
קטגוריה:מרחביה: אישים
קטגוריה:מועצה אזורית הגלבוע: אישים
קטגוריה:יישובים קהילתיים: אישים
הדיוויזיה ה-554 (ורמאכט)

הדיוויזיה ה-554 (בגרמנית: 554. Infanterie-Division), הייתה דיוויזיה של הוורמכאט במהלך מלחמת העולם השנייה. היא הייתה פעילה במשך מספר חודשים בשנת 1940.

== היסטוריה ==
דיוויזיית הרגלים ה-554 הוקמה ב-15 בפברואר 1940 במחוז הצבאי V לשירות בגזרת הריין העליון בגבול גרמניה–צרפת,<ref name=":02"></ref>  שם שימשה כדיוויזיה סטטית בתפקיד הגנתי על החומה המערבית (בלשון בעלות הברית: "קו זיגפריד").<ref></ref>  מפקד הדיוויזיה לאורך כל תקופת שירותה היה אנטון פון הירשברג.<ref name=":12"></ref>

בתחילה נמשך מטה הדיוויזיה מפיקוד הדיוויזיה לשירות מיוחד ה-441 והכיל שלושה רגימנטים חי"ר (621, 622, 623) וכן רגימנט ארטילריה, יחידת תצפית ויחידות דיוויזיוניות (כולם 554). רגימנט הרגלים ה-621 הוקם במחוז הצבאי XXI תוך שימוש בצוות מרגימנט הרגלים ה-532 של הדיוויזיה ה-246 וכן גדוד מקלענים 148 (בגלוגאו), רגימנט הרגלים ה-622 הוקם במחוז הצבאי VIII תוך שימוש באנשי רגימנט הרגלים ה-423 מהדיוויזיה ה-212 כמו גם אנשי רגימנט רובאי המולדת 2. /IX (בפרנקפורט), ורגימנט הרגלים ה-623 הוקם באזור פראג תוך שימוש באנשי רגימנט הרגלים ה-380 של הדיוויזיה ה-215. 

הדיוויזיה נפרסה במאי וביוני 1940 כחלק מהפיקוד העליון XXXIII תחת הארמייה השביעית של קבוצת ארמיות C בגבול גרמניה עם צרפת,<ref></ref>  יחד עם דיוויזיית הרגלים ה-556.<ref></ref>  הגזרה של הדיוויזיה בחזית נותרה שקטה אפילו במהלך רוב המערכה על צרפת.<ref name=":2"></ref> 

בעקבות הניצחון הגרמני במערכה על צרפת (שביתת הנשק ב-22 ביוני 1940), הפכו הדיוויזיות בקו זיגפריד למיותרות. דיוויזיית הרגלים ה-554 פורקה ב-13 באוגוסט 1940 בדונאושינגן, הגדודים I./621, II. /621, III. /621, I. /622, II./622, II. /623 ו-III. /623 הוגדרו מחדש כגדודי משמר המולדת אוטונומיים ונשלחו למחוז הצבאי VII, שם הפכו לגדודי רובאי המולדת 439 עד 445 ב-1 בינואר 1941. 

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/554ID-R.htm הדיוויזיה ה-554] באתר lexikon-der-wehrmacht 

== הערות שוליים ==

554
אמירה (סרט)

אמירה הוא סרט דרמה ערבי שיצא בשנת 2021 בבימויו של הבמאי המצרי מוחמד דיאב, והופק על ידי מוחמד חפזי. הסרט נקרא בשמה של נערה פלסטינית בת 17, אמירה, בתו של אסיר פלסטיני, המשוכנעת שנולדה מזרע שהבריח אביה אל מחוץ לכלא, אך מגלה במהלך הסרט כי אביה הביולוגי הוא קצין שב"ס.

הסרט הוקרן לראשונה ב-3 בספטמבר 2021 בפסטיבל הסרטים הבינלאומי של ונציה וזכה בפסטיבל בשני פרסים.<ref></ref> הסרט היה מועמד מטעם ירדן לאוסקר בקטגוריית הסרט הבין-לאומי הטוב ביותר.<ref name=":0" />

הסרט הוא אחד הסרטים הראשונים שעוסקים בתופעת הברחות הזרע של אסירים פלסטינים. ובעקבות כך הוא הוליד מחאה וגרר ביקורות רבות מגורמים פלסטינים רבים, כולל מוסדות רשמיים של הרשות הפלסטינית, מארגוני אסירים ביטחוניים ומארגון חמאס<ref name=":0" /> הביקורות האשימו את היוצרים בביזוי של האסירים הביטחוניים. בתגובה הודיע הבמאי, מוחמד דיאב, הפסקת הקרנותיו של הסרט וירדן הודיעה כי לא תשלח את הסרט לאוסקר.

==קישורים חיצוניים==

== הערות שוליים ==

קטגוריה:סרטי דרמה
קטגוריה:סרטים על הסכסוך הישראלי-פלסטיני
קטגוריה:סרטי בית סוהר
I Still Haven't Found What I'm Looking For

"I Still Haven't Found What I'm Looking For" (בתרגום חופשי לעברית: "עדיין לא מצאתי את מה שאני מחפש") הוא שיר של להקת הרוק האירית U2 מאלבומם "The Joshua Tree" מ-1987. השיר, אשר פורסם לראשונה כסינגל במאי 1987, הפך ללהיט והיה לסינגל השני של הלהקה שהגיע למקום הראשון במצעד הפזמונים האמריקני, והגיע למקום השישי במצעד הסינגלים הבריטי.

השיר התבסס על דמו של הלהקה בו המתופף לארי מולן ג'וניור ביצע מקצב ייחודי. בדומה לחלק גדול מיתר השירים באלבום "The Joshua Tree" גם שיר זה נוצר בהשראה העניין הרב של הלהקה במוזיקה אמריקאית. השיר כולל השפעות של מוזיקת גוספל ומוזיקת רוק ומילות השיר עוסקות בכמיהה רוחנית וחיפוש אחר משמעות והגשמה בחיים.

השיר היה מועמד בשתי קטגוריות בטקס פרסי הגראמי של 1988 - בקטגוריית הקלטת השנה ובקטגוריית שיר השנה. השיר הפך לימים לאחד מהשירים הפופולריים ביותר של הלהקה אשר מבוצע במרבית סבבי ההופעות של הלהקה. השיר נכלל גם באלבומי האוסף של הלהקה ובתקליטורים של ההופעות החיות של הלהקה. בשנת 2010 מגזין הרולינג סטון דירג את השיר במקום ה-93 ברשימת 500 השירים הגדולים בכל הזמנים.

== וידאו קליפ ==
הווידאו קליפ של השיר צולם ברחוב פרמונט בלאס וגאס ב-12 באפריל 1987 לאחר ההופעה של הלהקה בעיר במסגרת סבב ההופעות של Joshua Tree Tour.

== מיקומי שיא ==

== משתתפים ==
* בונו - שירה
* דה אדג' - גיטרות, שירת רקע
* אדם קלייטון - גיטרה בס
* לארי מולן ג'וניור – תופים, כלי הקשה

== קישורים חיצוניים ==

קטגוריה:שירי 1987
קטגוריה:סינגלים מ-1987
קטגוריה:סינגלים מ-1990
קטגוריה:שירים באנגלית
קטגוריה:בלדות משנות ה-1980
קטגוריה:בלדות רוק
קטגוריה:שירי גוספל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת איילנד רקורדס
קטגוריה:סינגלים בהוצאת CBS רקורדס
משחקי מרוצי קארטינג

משחק מרוצי הקארטינג [[SuperTuxKart הכולל דמויות מעולם הקוד הפתוח]]
משחקי מרוצי קארטינג הם תת-סוגה של סימולציות מרוצים בהן השחקן משתתף בתחרויות מרוצים שונות ואמצעי התחבורה העיקרי הם מכוניות קארטינג או כלי רכב קטנים אחרים. במשחקי מרוצי הקארטינג מכניקת הנהיגה לרוב מופשטת, לרוב המשחק הוא מהיר בסגנון של משחקי ארקייד, לרוב ניתן להילחם ביתר השחקנים במהלך הנסיעה, יש בהם ולרוב הם כוללים מסוללי מרוצים עם מכושלים רבים ועם עיצובים צבעוניים יוצאי דופן בהם ניתן גם למצוא כלי נשק ו-Power Ups רבים. בעוד שהסוגה פותחה במקור בשנות השמונים היה זה המשחק Super Mario Kart, אשר יצא ב-1992, שתרם לכך שתת-הסוגה הפכה פופולרית במיוחד, וסדרת משחקי Mario Kart נותרה עודנה זיכיון משחקי מרוצי הקארטינג הפופולרי ביותר.

משחקי מרוצי הקארטינג הפכו עם השנים פופולריים במיוחד בין היתר משום שמכניקת המשחק פשוטה למדיי ולכן הם פונים לשחקנים בכל הגילאים ובכל רמות המיומנות.

== משחקיות ==
המשחקים בסוגה לרוב מכילים מכניקת נהיגה מופשטת, ועיצובי מסלולים יוצאי דופן עם מכשולים רבים. לרוב הנהגים במכוניות הקארטינג במשחק הם דמויות בדיוניות מוכרות - לעיתים רבות מזכייניות מדיה מונפשות, והם נוסעים לרוב במכוניות קארטינג עם עיצובים יוצאי דופן המשקפים לעיתים רבות את האישיות של הדמות שנוהגת בו.<ref name="Archi"></ref> במשחקי מרוצי הקארטינג לעיתים רבות ניתן לירות קליעים על כלי הרכב האחרים, לאסוף power-ups על מנת להשיג יתרון על היריבים, לעכב את התקדמותם של היריבים, או על מנת לבצע טכניקות מיוחדות על מנת לנסוע במהירות גבוהה יותר.<ref name="Archi" /><ref></ref> בדרך כלל לכלי הרכב במשחקים הללו אין מקל הילוכים או דוושת מצמד.<ref name="AI"></ref><ref name="Level Up!"></ref>

ראוי לציין שמשחקי מרוצי הקארטינג נבדלים מסימולטורים של מרוצי קארטינג המדמים ברמת דיוק גבוהה מרוצי קארטינג ללא המשחקיות יוצאת הדופן של משחקים כמו Mario Kart.<ref></ref>

== היסטוריה ==
מכונות [[ארקייד של המשחק מריו קארט]]
המשחק "Power Drift", אשר יצא ב-1988, היה משחק מרוצי הקארטינג הראשון.<ref></ref> אף על פי כן, המשחק Super Mario Kart, אשר פותח על ידי נינטנדו ויצא ב-1992 עבור קונסולת המשחקים סופר נינטנדו, היה המשחק תרם לכך שמשחקי מרוצי הקארטינג זכו לפופולריות עצומה, וכמו גם היה משחק מרוצי הקארטינג הראשון שהכיל את האפשרות להילחם ביריבים במהלך המרוץ.<ref name="history"></ref> המשחק גם היה איטי יותר ממשחקי המרוצים האחרים באותה התקופה בשל מגבלות החומרה, ובשל כך מפתחי המשחק בחרו שהמשחק יעסוק במרוצי מכוניות קארטינג במקום מכוניות מהירות יותר.

לאורך השנים פותחו משחקי מרוצי קארטינג רבים וגם הזיכיונות של קראש בנדיקוט,<ref></ref> Nicktoons, אנגרי בירדס, סוניק הקיפוד, וסאות' פארק הפיקו בעבר גם משחקי מרוצי קארטינג עם הדמויות של הזיכיונות שלהם.<ref></ref>

לאורך השנים עם ההתקדמות של הטכנולוגיה כל משחקי מרוצי הקארטינג הפכו להיות מבוססים על גרפיקת תלת-ממד, החלו לאפשר משחקים מקוונים מרובי משתתפים, ומכניקת משחק מורכבת יותר.

סדרת משחקי Mario Kart הייתה לסדרת משחקי הקארטינג המצליחה ביותר בסוגה לאורך השנים. בסוף העשור השני של המאה ה-21 המשחק Mario Kart 8 היה למשחק מרוצי הקארטינג שמכר הכי הרבה עותקים בכל הזמנים.<ref></ref>

== ראו גם ==
* ערכים על משחקי מרוצי קארטינג

== קישורים חיצוניים ==

==הערות שוליים==

*
קטגוריה:סוגות משחקי וידאו
שמואל ברזילי

שמואל ברזילי (נולד ב-3 ביוני 1957) הוא חזן חרדי ישראלי, ומשנת 1992 החזן הראשי של קהילת יהודי וינה.

==ביוגרפיה==
נולד וגדל בירושלים, למשפחה המשתייכת לחסידות מודז'יץ, הוא נינו של החזן יעקב אייזנבאך, ברזילי גדל בבית מוזיקלי בו ספג חזנות ומוזיקה יהודית, למד בישיבת באר יעקב, ישיבת כפר חסידים וישיבת חברון, ובעל תואר ראשון ושני במדעי היהדות מאת הפקולטה לפילוסופיה באוניברסיטת וינה.

בעת לימודיו בישיבת חברון שימש כחזן בתפילת מנחה ביום כיפור, לאחר נישואיו ביקשו ממנו מתפללי בית הכנסת בו התפלל בבני ברק לשמש כחזן, בעקבות כך החליט ללמוד חזנות, הוא למד במכון לחזנות ומוזיקה יהודית שעל ידי עיריית תל אביב של נפתלי הרשטיק, אצל אלי יפה, שמואל טאובה, משה שטרן ומרדכי סובול.

לאחר סיום לימודי החזנות שימש כחזן בחגים בכפר ויתקין, רמת גן, רומניה (בתקופת צ'אושסקו), פלורידה, בשנת 1992 לאחר קונצרט חזנות בווינה יחד עם החזן משה שטרן הוצע לו לכהן כחזן הראשי של קהילת יהודי וינה.

ביולי 2017 קיבל את מדליית הזהב של אוסטריה אשר הוענק לו על ידי שר התרבות של אוסטריה.

בשנת 2000 הופיע שמואל ברזילי במופע הזיכרון במחנה ההשמדה "מטהאוזן" ביחד אם התזמורת הפילהרמונית של וינה ביצירה "א-ל מלא רחמים" בלחנו של החזן משה שטרן מול כ-8000 איש, ברזילי הצהיר לאחר מכן שזה היה רגע השיא בחיי החזנות שלו.

ברזילי השתתף במופעים ופסטיבלים שונים, ובין היתר ביצע שיתופי פעולה עם תזמורת הסימפונית של רדיו וינה, תזמורת "ברוקנר" – אוסטריה ועוד.

הוא בעל קול טנור מסוג ליריקו-ספינטו

==דיסקוגרפיה==
ברזילי הוציא תשעה אלבומים, חלקם עם מקהלת הילדים של נערי וינה, דיסק אחד עם תזמורת רדיו וינה, בניצוח אלי יפה. שני הדיסקים האחרונים הופקו על ידי ד"ר מרדכי סובול, ונקראים "צלילי תפילה" ו"רינה ותפילה".

== קישורים חיצוניים ==

*[https://music.apple.com/at/artist/שמואל-ברזילי/895753921 שמואל ברזילי] באתר אפל מיוזיק
*[https://www.deezer.com/en/artist/6055550 שמואל ברזילי] באתר דיזר
*
*
*
*

==הערות שוליים==

קטגוריה:מלחינים אוסטרים
קטגוריה:מלחינים ישראלים
קטגוריה:חזנים ישראלים
קטגוריה:חזנים אוסטרים
קטגוריה:חרדים ישראלים
קטגוריה:ירושלים: אישים
קטגוריה:ישראלים שהיגרו לאוסטריה
קטגוריה:ישראלים שנולדו ב-1957
יוקו

יוקו (Yohkoh, קרן שמש, ידוע גם כ- ( Solar-A)) היה טלסקופ שפועל בתחום קרני רנטגן והיה טלסקופ חלל ששוגר כמשימה משותפת של יפן, ארצות הברית ובריטניה. המטרה הייתה להמשיך בחקר פעילות השמש. 

הלוויין פעל תוך העברת נתונים כ-10 שנים. הקשר איתו אבד במהלך ליקוי חמה. הוא נכנס לאטמוספירה ונשרף כעבור כמה שנים.

==משימה==
הטלסקופ שוגר ב-30 באוגוסט 1991 ממרכז החלל אוצ'ינורה בעזרת משגר M-3C. הלוויין פעל בגובה של כ-550 ק"מ.

על הלוויין הותקנו 4 מכשירים:
* Soft X-ray Telescope (SXT) שהפסיק לפעול בשנת 1992.
* Hard X-ray Telescope (HXT) רגיש בתחום kEv 14- eV 93.
* Bragg Crystal Spectrometer (BCS) - ספקטרומטר רגיש ב-4 תחומים: Fe XXVI, Fe XXV, Ca XIX,S XV. הוא היה בעל רגישות עד 0.125 שניות זוויתיות. 
* Wide Band Spectrometer (WBS) רגיש בתחום MEv 100- kEv 3.

פאנל סולארי שהותקן על הלוויין סיפק כ-200 ו"ט למערכות בקרה ותקשורת. היקף הנתונים המועברים היה כ-50 מגהבייט ביום. עיבוד הנתונים היה באחריות מדענים מיפן. נתונים שהתקבלו תרמו להעמקת הבנה של פעילות השמש והשפעתה של כדור הארץ.

== קישורים חיצוניים ==
* 

* [https://web.archive.org/web/20060212113717/http://gedas22.stelab.nagoya-u.ac.jp/HXT/ תיאור פעילות]
* [https://solarscience.msfc.nasa.gov/Yohkoh.shtml נתונים מאתר נאס"א]
* [https://www.britannica.com/topic/Yohkoh אנציקלופדיית בריטניקה]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים יפניים
מגלופוליס (סרט)

מגלופוליס (באנגלית: Megalopolis) הוא סרט דרמה מדע בדיוני אפי אמריקאי, שנכתב מבוים ומופק בידי פרנסיס פורד קופולה. בסרט אנסמבל שחקנים הכולל את אדם דרייבר, פורסט ויטאקר, נטלי עמנואל, ג'ון ווייט, לורנס פישבורן, אוברי פלזה, שיה לה-באף, ג'ייסון שוורצמן, גרייס ונדרוואאל, קתרין האנטר, טליה שייר, דסטין הופמן, די-בי סוויני וג'אנקרלו אספוזיטו.

הסרט הוקרן בפסטיבל קאן ב-16 במאי 2024, צפוי לצאת לבתי הקולנוע ב-27 בספטמבר 2024.

==עלילה==
בניו יורק, אישה נקרעת בין נאמנות לאביה השמרן, לבין בן הזוג האדריכל שלה, המעוניין לבנות את ניו יורק מחדש אחרי אסון הרסני.

== צוות השחקנים ==
*אדם דרייבר
*פורסט ויטאקר
*נטלי עמנואל
*ג'ון ווייט
*לורנס פישבורן
*אוברי פלזה
*שיה לה-באף
*ג'ייסון שוורצמן
*גרייס ונדרוואאל
*קתרין האנטר
*טליה שייר
*דסטין הופמן
*די-בי סוויני
*ג'אנקרלו אספוזיטו

== הפקה ==
הסרט הוא פרויקט ארוך שנים של פרנסיס פורד קופולה, שהחל לעבוד על התסריט כבר בשנות ה-80. קופולה השקיע 120 מיליון דולר מכספו האישי בסרט.<ref name=":0"></ref>

== הפצה ==
פרנסיס פורד קופולה הוציא טריילר שני לסרט שצפוי לצאת לאקרנים בארצות הברית ב-27 בספטמבר 2024 בהפצת ליונגייט. בטריילר מוצג קופולה כגאון יצירתי שהקדים את זמנו, כאשר הסרט מציג ציטוטים (שלימים התברר שהיו בדויים) מביקורות שליליות על סרטיו הקודמים כמו "הסנדק" ו"אפוקליפסה עכשיו".<ref name=":0" />

הסרט הוקרן פסטיבל הקולנוע בקאן וקיבל תגובות מעורבות, אך זכה לתשואות ממושכות של שבע דקות.<ref name=":0" />

==קישורים חיצוניים==

==הערות שוליים==

קטגוריה:סרטי דרמה אמריקאיים
קטגוריה:סרטי 2024
קטגוריה:סרטי מדע בדיוני מ-2024
קטגוריה:סרטי מדע בדיוני אמריקאיים
מעיין לאוב

מעיין לאוב (נולדה ב־1981) היא שחקנית ישראלית ואושיית רשת.

== ביוגרפיה ==
לאוב נולדה בכפר סבא להורים שעלו כילדים ממרוקו. אמה הייתה ממקימי תנועת עודד (תנועה שפעלה בצרפת במטרה להעלות לארץ אינטלקטואלים יוצאי צפון אפריקה), ופעילה במפלגת ד"ש ובפנתרים השחורים.

כנערה הייתה פעילה גם בנוער העובד והלומד וגם בנוער צומת.

בתיכון למדה תיאטרון, וכבר במהלך השירות הצבאי בחיל המודיעין, החלה ללמוד במכינה של ניסן נתיב.

לאוב היא בוגרת בית הספר למשחק סמינר הקיבוצים (2007) ובוגרת תואר ראשון בקרימינולוגיה, פסיכולוגיה וביטחון באוניברסיטת בר-אילן בהצטיינות (2024) וסטודנטית לתואר שני בקרימינולוגיה.

== קריירה ==
ב-2009 השתתפה בקליפ של השיר "ורציתי שתדעי" של הזמרת שירי מימון בתור חברתה הטובה שמאוהבת בה.<ref></ref>

ב-2012 השתתפה בעונה השנייה של עספור, סדרה של חנן סביון וגיא עמיר בתור מאיה.

ב-2015 השתתפה בעונה השלישית של "פולישוק" בתור אבישג, יועצת התקשורת של בולי בובעס, המקיימת אתו רומן, בסדרה "אטלנטיקה" של עודד דוידוף בתור מאיה ובסדרה של סייד קשוע "התסריטאי".

ב-2017 השתתפה בסדרה "החברים של נאור" של נאור ציון. ב־2020 השתתפה בסדרות "לעבור את הלילה" ו"טהרן".

במקביל לקריירת המשחק עסקה גם בהפקת סאונד ובפרסומות.

ב-2020 עם פרוץ הקורונה מצאה עבודה כרכזת פניות בחברת "עץ הדעת: המרכז לקנאביס רפואי" שמלווה אנשים בתהליך קבלת רישיון לקנאביס.<ref name=":0" />

החל בפברואר 2023 החלה להעלות סרטונים סאטיריים נגד ממשלת ישראל וראש הממשלה בנימין נתניהו, סרטונים שהתפרסמו מאד, לאחר פרוץ מלחמת חרבות ברזל.

בינואר 2024 החלה להנחות עם רן הר נבו את הפודקאסט "עם ישראל חי" מטעם יאללה תקווה.<ref></ref>

== קישורים חיצוניים ==

* 
* 

== הערות שוליים ==

קטגוריה:שחקניות ישראליות
קטגוריה:ישראליות שנולדו ב-1981
טרביזונדה ואלה

טרביזונדה "אונדינה" ואלה (באיטלקית: Trebisonda "Ondina" Valla; 20 במאי 1916 – 16 באוקטובר 2006) הייתה אתלטית איטלקייה, אלופה אולימפית (ברלין 1936) ושיאנית עולם (1936–1939) בריצת 80 מטר משוכות ובכך הייתה לאישה האיטלקייה הראשונה שזכתה במדליית זהב אולימפית. אלופת המשחקי הסטודנטים הבינלאומיים (טורינו 1933) בריצת 100 מטר, בריצת 80 מטר משוכות, בקפיצה לגובה ובריצת שליחות 4x100 מטר.

== ביוגרפיה ==
ואלה נולדה וגדלה בבולוניה, אחרי ארבעה אחים. שמה הייחודי ניתן לה על ידי אביה על שם העיר טרבזון בטורקיה, הנקראת באיטלקית טרביזונדה, שנחשבה בעיניו כאחת מהערים היפות בעולם. הכינוי שלה "אונדינה" פירושו גל קטן. היא התאמנה בספורט עם יריבתה הגדולה קלאודיה טסטוני, אלופת אירופה ושיאנית עולם.

===1933===
===אלופת האוניברסיאדה===
במשחקי הסטודנטים הבינלאומיים (אוניברסיאדה) שנערכו בטורינו בשנת 1933 היא זכתה ב-4 מדליות זהב, בריצת 100 מטר (12.9 שניות), בריצת 80 מטר משוכות (12.2 שניות), בקפיצה לגובה (1.45 מטר) ובריצת שליחות 4x100 מטר.

===1936===
====אלופה אולימפית====
באולימפיאדת ברלין זכתה במדליית זהב בריצת 80 מטר משוכות בריצה צמודה ביותר ובשיא אולימפי חדש של 11.7 שניות, לפני אנני שטוייר מגרמניה, בטי טיילור מקנדה וקלאודיה טסטוני מאיטליה. לכל ארבע האצניות נקבעה תוצאה זהה של 11.7 שניות. בשלב חצי הגמר היא קבעה שיא עולם חדש של 11.6 שניות, שיפור לשיא בן 4 השנים של אוולין הול ובייב דידריקסון (11.7 שניות), שתיהן מארצות הברית. שיאה זה החזיק מעמד 3 שנים ונשבר על ידי בת ארצה קלאודיה טסטוני (11.3 שניות). נוסף לכך, היא סיימה במקום רביעי בריצת שליחות 4x100 מטר בתוצאה של 48.7 שניות.

לאחר המשחקים האולימפיים היא הפחיתה באימונים ובתחרויות בגלל בעיות בגב, אך המשיכה להתחרות בשנות ה-40.

==הישגים ==
במהלך הקריירה שלה היא זכתה ב-16 תוארי אליפות איטליה אישים:
* פעם אחת בריצת 60 מטר: 1932
* פעמיים בריצת 100 מטר: 1933 ו-1936
* 6 פעמים בריצת 80 מטר משוכות: 1930, 1931, 1932, 1933, 1934 ו-1937
* 5 פעמים בקפיצה לגובה: 1930, 1931, 1933, 1937 ו-1940
* פעם אחת בקפיצה לגובה מהמקום: 1930
* פעם אחת בקרב חמש: 1935

== שיאים אישיים ==
===אצטדיון===
* ריצת 80 מטר משוכות: 11.6 שניות (1936), שיא עולם בעבר
* ריצת 100 מטר: 12.5 שניות (1935)
* קפיצה לגובה: 1.56 מטר (1936), שיא איטליה בעבר. שיא זה החזיק מעמד 18 שנים
* קפיצה לרוחק: 5.39 מטר (1935), שיא איטליה בעבר

==קישורים חיצוניים==

* 

קטגוריה:אצניות
קטגוריה:אתלטיות איטלקיות
קטגוריה:אתלטיות באולימפיאדת ברלין (1936)
קטגוריה:אלופות אולימפיות: ריצת 80 מטר משוכות
קטגוריה:אלופות האוניברסיאדה: אתלטיות
לחמנייה מתוקה

לחמנייה מתוקה (באנגלית: Sweet roll) מתייחסת לכל אחד ממספר מאכלי ארוחת בוקר המתוקים, האפויים עם שמרים או עם מחמצת או לקינוחים.

== מאפיינים ==
הלחמניות המתוקות למיניהם עשויות להכיל תבלינים, אגוזים, פירות מסוכרים וכו' ולעיתים קרובות מזוגגות או מצופות באייסינג.<ref></ref> בהשוואה לבצק לחם רגיל, לבצק לחמניות מתוקות יש בדרך כלל רמות גבוהות יותר של סוכר, שומן, ביצים ושמרים.<ref>
</ref> לעיתים קרובות הן עגולות<ref></ref> והן קטנות מספיק כדי להוות מנה.<ref></ref> הן נבדלות ממאפי מגדנאות, העשויים מבלילה דמוית משחה.<ref></ref> מעוגות, שהן בדרך כלל ללא שמרים או מחמצת<ref></ref> ומסופגניות, המטוגנות בשמן עמוק.<ref></ref>

בצק לחמניות מתוק בקירור שמוכן לאפייה, זמין מסחרית בחנויות מכולת/מרכולים במדינות רבות.<ref name="Furia1973"></ref>

לחמניות מתוקות הן לפעמים קרות ו/או מכילות מילוי מתוק.<ref name="Gisslen2008"></ref><ref name="Reinhart2011"></ref> במסורות מסוימות משתמשים בסוגים אחרים של מילויים וקישוטים, כגון קינמון, מרציפן,<ref name="Gee2016"></ref> או כאמור פירות מסוכרים.<ref name="HarrisLyon2012"></ref>

== גלריה ==
<div style="text-align: center;"><gallery heights="150" widths="200">
קובץ:BULLAR_CRYSTAL.jpg|טקסט=Swedish cinnamon rolls| לחמניות קינמון שוודיות
קובץ:Drozdzowka,_Polish_sweet_roll.jpg|טקסט=Polish drożdżówka| drożdżówka פולנית
</gallery></div>

== לקריאה נוספת ==
* רשימת לחמים מתוקים

== הערות שוליים ==

קטגוריה:לחם
קטגוריה:מאפים
חום מוחש

חום מוחש (sensible heat) הוא חום המתקבל או נפלט על ידי גוף או מערכת תרמודינמית שבה תהליך משנה את הטמפרטורה של הגוף או המערכת, ללא שינוי בנפח או בלחץ.<ref>Partington, J.R. (1949). An Advanced Treatise on Physical Chemistry, Volume 1, Fundamental Principles. The Properties of Gases, Longmans, Green, and Co., London, pages 155-157.</ref><ref>Prigogine, I., Defay, R. (1950/1954). Chemical Thermodynamics, Longmans, Green & Co, London, pages 22-23.</ref><ref>Adkins, C.J. (1975). Equilibrium Thermodynamics, second edition, McGraw-Hill, London, , Section 3.6, pages 43-46</ref><ref>Landsberg, P.T. (1978). Thermodynamics and Statistical Mechanics, Oxford University Press, Oxford, , page 11</ref>זאת בניגוד לחום כמוס (latent heat), המבטא את האנרגיה הנדרשת לשינוי מצב הצבירה של חומר ללא שינוי הטמפרטורה שלו. לדוגמה, במהלך שינוי מצב צבירה כמו הפשרת קרח, הטמפרטורה של המערכת המכילה את הקרח והנוזל קבועה עד שכל הקרח נמס. חום מוחש וחום כמוס אינם צורות מיוחדות של אנרגיה, אלא חילופי חום בתנאים שצוינו במונחים של השפעתם על חומר או מערכת תרמודינמית.377x377 פיקסלים

ניתן לחשב את החום המוחש של תהליך תרמודינמי כמכפלה של מסת החומר (m) עם קיבול החום הסגולי שלו (c) והשינוי בטמפרטורה (<math>\Delta T</math>):

: <math> Q_{sensible} = m c \Delta T \,.</math>
במטאורולוגיה, המונח 'שטף חום מוחש' פירושו שטף החום המוליך אנרגיה מפני השטח של כדור הארץ לאטמוספירה.<ref>Stull, R.B. (2000). Meteorology for Scientists and Engineers, second edition, Brooks/Cole, Belmont CA, , page 57</ref> זהו מרכיב חשוב בתקציב האנרגיה של כדור הארץ. שטף חום מוחש נמדד בדרך כלל בשיטת eddy covariance.

== הערות שוליים ==

קטגוריה:תרמודינמיקה